open-index/open-wikipedia-markdown huggingface dataset:
นฤเบศ กูโน

**นฤเบศ กูโน** (เกิด 19 มีนาคม พ.ศ. 2534 ) ชื่อเล่น **บอส** เป็นผู้กำกับชาวไทยที่รู้จักกันดีจากผลงานกับจีดีเอช และนาดาวบางกอก

## ประวัติ
นฤเบศเติบโตที่ อำเภอหาดใหญ่ และสำเร็จการศึกษาจาก โรงเรียนหาดใหญ่วิทยาลัย จากนั้นเขาเข้าเรียนที่คณะนิเทศศาสตร์ จุฬาลงกรณ์มหาวิทยาลัย โดยเขาทำหน้าที่กำกับการแสดงประจำปีของคณะ และยังเป็นที่รู้จักจากการประชาสัมพันธ์ งานฟุตบอลประเพณีจุฬาฯ–ธรรมศาสตร์ ครั้งที่ 69 ในปี 2556 อีกด้วย

หลังจากสำเร็จการศึกษา เขาได้รับคำเชิญจาก เกรียงไกร วชิรธรรมพร ให้มาร่วมทีมเขียนบทในซีซันที่ 3 ของละครโทรทัศน์ *[[ฮอร์โมนส์ วัยว้าวุ่น]]* และต่อมาได้กลายมาเป็นผู้กำกับร่วมด้วย ในปี 2559 เกรียงไกรและทรงยศ สุขมากอนันต์ ประธานเจ้าหน้าที่บริหารนาดาวบางกอก ได้เชิญเขาไปกำกับซีรีส์เรื่องใหม่ *[[โปรเจกต์ เอส เดอะซีรีส์|โปรเจกต์ เอส]]* ของพวกเขา นฤเบศได้กำกับตอน "พี่น้องลูกขนไก่" ซึ่งเป็นละครเกี่ยวกับวัยรุ่นออทิสติกที่เล่นแบดมินตันแข่งขันกับลูกพี่ลูกน้องของเขา โดยเขียนบทร่วมกับภัทรนาถ พิบูลย์สวัสดิ์ ซีรีส์เรื่องนี้ได้รับการตอบรับที่ดีมาก อีกสามปีต่อมายังได้กำกับซีรีส์ *[[รักฉุดใจนายฉุกเฉิน]]* ของนาดาวในปี 2562 และ *[[แปลรักฉันด้วยใจเธอ]]* ในปีถัดมาอีกด้วย

ต่อมาเขาได้ก่อตั้งค่ายสำหรับผลิตเนื้อหาบันเทิงขึ้นเองชื่อว่า "ลูคกี้" () โดยประเดิมงานแรกกับซีรีส์ทางโทรทัศน์ "เจลบอยส์ สถานะกั๊กใจ" ในปี พ.ศ. 2568

## ผลงาน

### ภาพยนตร์

### ละครโทรทัศน์

## รางวัลและการเสนอชื่อเข้าชิง

## อ้างอิง

## แหล่งข้อมูลอื่น
* 

หมวดหมู่:บุคคลจากโรงเรียนหาดใหญ่วิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้กำกับภาพยนตร์ชาวไทย
หมวดหมู่:จีดีเอช
เอริช แบรนเด็นเบอร์เกอร์

**เอริช แบรนเด็นเบอร์เกอร์** (; 15 กรกฎาคม ค.ศ. 1892 – 21 มิถุนายน ค.ศ. 1955) เป็นนายพลชาวเยอรมันในกองทัพแวร์มัคท์ของนาซีเยอรมนีในช่วงสงครามโลกครั้งที่สอง เขาได้รับเหรียญกางเขนแห่งอัศวินกางเขนเหล็กพร้อมใบโอ๊ก

## ชีวประวัติ
ในช่วงสงครามโลกครั้งที่ 1 บรันเด็นเบอร์เกอร์ ทำหน้าที่เป็นเจ้าหน้าที่ในกรมทหารปืนใหญ่สนามบาวาเรียที่ 6 ต่อมาเขาเข้าร่วมสงครามโลกครั้งที่ 2ในฐานะเสนาธิการทหารบกของกองพลทหารราบที่ 23

ในช่วงสงครามโลกครั้งที่สอง แบรนเด็นเบอร์เกอร์ได้รับการเลื่อนขั้นและเข้ารับตำแหน่งในหน่วยระดับสูงหลายแห่งของกองทัพเยอรมัน โดยเขาเคยดำรงตำแหน่งผู้บัญชาการกองพลทหารราบที่ 8 (8. Infanterie-Division) และต่อมาได้รับการแต่งตั้งเป็นผู้บัญชาการกองพลทหารยานเกราะที่ 8 (8. Panzer-Division) ซึ่งเข้าร่วมในยุทธการที่ฝรั่งเศสในปี ค.ศ. 1940

ภายหลังจากนั้น เขายังคงมีบทบาทสำคัญในแนวรบตะวันออก โดยในปี ค.ศ. 1943 เขาได้รับตำแหน่งเป็นผู้บัญชาการของกองทัพยานเกราะที่ 7 (7. Panzer-Armee) และในช่วงปลายสงครามได้รับการแต่งตั้งให้บัญชากองทัพที่ 7 (7. Armee) ในแนวรบตะวันตก เพื่อต่อต้านการรุกคืบของฝ่ายสัมพันธมิตรในฝรั่งเศส

หลังสงคราม แบรนเด็นเบอร์เกอร์ถูกจับเป็นเชลยศึกโดยกองทัพสหรัฐและถูกคุมขังอยู่ระยะหนึ่ง ก่อนจะได้รับการปล่อยตัวในภายหลัง เขาเสียชีวิตในปี ค.ศ. 1955 ที่เมืองมิวนิก ประเทศเยอรมนี

## เหรียญเกียรติยศ
* กางเขนเหล็ก (ค.ศ. 1914) 
** ชั้นที่ 2 (21 ตุลาคม 1914) 
** ชั้นที่ 1 (7 กันยายน 1916)

* เข็มกลัดกางเขนเหล็ก 
** ชั้นที่ 2 (24 ธันวาคม 1939) 
** ชั้นที่ 1 (15 พฤษภาคม 1940)

* กางเขนอัศวินแห่งกางเขนเหล็กประดับใบโอ๊ค
** **กางเขนอัศวิน** เมื่อวันที่ 15 กรกฎาคม 1941 ในฐานะพลตรี และผู้บัญชาการกองพลยานเกราะที่ 8
** **ใบโอ๊ค** เมื่อวันที่ 12 พฤศจิกายน 1943 ในฐานะนายพลแห่งกองกำลังยานเกราะ และผู้บัญชาการกองพลที่ 29

## อ้างอิง

## แหล่งข้อมูล

* 
* 

หมวดหมู่:ทหาร
หมวดหมู่:นายพล
หมวดหมู่:นาซีเยอรมัน
หมวดหมู่:บุคคลที่เกิดในปี พ.ศ. 2435
หมวดหมู่:บุคคลที่เสียชีวิตในปี พ.ศ. 2498
การสังหารหมู่ที่บาตาเวีย ค.ศ. 1740

**การสังหารหมู่ในบาตาเวีย ค.ศ. 1749** (; ) เป็นการสังหารหมู่และโพกรมกลุ่มชาติพันธุ์จีนผู้อยู่อาศัยในเมืองท่าบาตาเวีย ของดัตช์อีสต์อินดีส (ปัจจุบันคือจาการ์ตา) ก่อการโดยทหารชาวยุโรปของบริษัทอินเดียตะวันออกของเนเธอร์แลนด์และสมาชิกพันธมิตรของกลุ่มชาติพันธุ์อื่น ๆ ในบาตาเวีย ความรุนแรงนี้ดำเนินไประหว่าง 9 ตุลาคม 1740 ถึง 22 พฤศจิกายน โดยมีการปะทะประปรายด้านนอกกำแพงเมืองดำเนินอยู่ต่อไปถึงเดือนพฤศจิกายนของปีเดียวกัน นักประวัติศาสตร์คาดการณ์ยอดชาวชาติพันธุ์จีนที่ถูกฆาตกรรมอยู่ที่ 10,000&nbsp;คน และมีเพียง 600 ถึง 3,000 คนเท่านั้นที่เชื่อว่ารอดชีวิต

## อ้างอิง

หมวดหมู่:จาการ์ตา
หมวดหมู่:บริษัทอินเดียตะวันออกของเนเธอร์แลนด์
หมวดหมู่:ประวัติศาสตร์อินโดนีเซีย
ท่าอากาศยานนานาชาติโปนเปย์

**ท่าอากาศยานนานาชาติโปนเปย์**  เป็นท่าอากาศยานบนเกาะโปนเปย์ เกาะหลักของรัฐโปนเปย์ ใกล้กับปาลีกีร์ เมืองหลวงของประเทศไมโครนีเชีย

การขยายท่าอากาศยานนานาชาติโปนเปย์เริ่มขึ้นใน ค.ศ. 2009 และคาดว่าจะแล้วเสร็จใน ค.ศ. 2011 รัฐบาลญี่ปุ่นตกลงที่จะจัดสรรเงินประมาณ 29 ล้านดอลลาร์สหรัฐสำหรับโครงการนี้ โครงการนี้รวมถึงการขยายรันเวย์เพิ่มอีก 228 เมตร และปรับปรุงสิ่งอำนวยความสะดวกของอาคารผู้โดยสารและลานจอดเครื่องบิน การปรับปรุงจะช่วยป้องกันปัญหาต่างๆ เช่น เมื่อเครื่องบินขนส่งสินค้าโบอิง 727 วิ่งออกนอกรันเวย์และท่าอากาศยานต้องปิดให้บริการเป็นเวลา 6 วันในเดือนพฤษภาคม ค.ศ. 2008

## อ้างอิง


## แหล่งข้อมูลอื่น
*Pohnpei Visitors Center: Garden Island of Micronesia
*Federated States of Micronesia Division of Civil Aviation
แอ็กทิวิชันบลิซซาร์ด

**แอ็กทิวิชันบลิซซาร์ด** เป็นบริษัทผู้ถือหุ้นสัญชาติอเมริกันซึ่งมีสำนักงานใหญ่อยู่ในเมืองแซนตามอนิกา รัฐแคลิฟอร์เนีย ปัจจุบัน แอ็กทิวิชันบลิซซาร์ดมีหน่วยงานอยู่ทั้งหมด 3 หน่วยงาน: แอ็กทิวิชัน, บลิซซาร์ดเอ็นเตอร์เทนเมนต์ และคิง

ก่อตั้งในเดือนกรกฎาคม ค.ศ. 2008 โดยเกิดจากการควบรวมกิจการระหว่างแอ็กทิวิชันและ Vivendi Games ทรัพย์สินทางปัญญาที่สำคัญที่ผลิตโดยแอ็กทิวิชันบลิซซาร์ดได้แก่ Call of Duty, *[[แครชแบนดิคูต]]*, Guitar Hero, สกายแลนเดอส์, *[[สปายโร]]*, *[[โทนี ฮอว์คส]]*, Diablo, Hearthstone, Heroes of the Storm, *[[โอเวอร์วอช]]*, *[[สตาร์คราฟท์]]*, World of Warcraft และ *[[แคนดีครัชซากา]]*

## อ้างอิง

หมวดหมู่:แอ็กทิวิชันบลิซซาร์ด
หมวดหมู่:ก่อตั้งในแคลิฟอร์เนียในปี พ.ศ. 2551
หมวดหมู่:การควบรวมและเข้าซื้อกิจการในปี พ.ศ. 2551
หมวดหมู่:บริษัทอเมริกันที่ก่อตั้งในปี พ.ศ. 2551
หมวดหมู่:อดีตบริษัทจดทะเบียนในตลาดหลักทรัพย์แนสแด็ก
หมวดหมู่:บริษัทผู้ถือหุ้นที่ก่อตั้งในปี พ.ศ. 2551
หมวดหมู่:บริษัทผู้ถือหุ้นของสหรัฐ
หมวดหมู่:การเข้าซื้อกิจการของไมโครซอฟท์
หมวดหมู่:ไมโครซอฟท์เกมมิง
หมวดหมู่:บริษัทในเครือของไมโครซอฟท์
หมวดหมู่:บริษัทวิดีโอเกมที่ก่อตั้งในปี พ.ศ. 2551
หมวดหมู่:บริษัทผู้พัฒนาวิดีโอเกม
ศุภลักษณ์ (แก้ความกำกวม)

**ศุภลักษณ์** สามารถหมายถึง
* ความหมายในภาษาไทย แปลว่า มีลักษณะดีงาม และเหมาะสำหรับการตั้งชื่อให้กับผู้หญิง
* แมวศุภลักษณ์ พันธุ์แมวไทย
* โรงเรียนศุภลักษณ์ โรงเรียนในจังหวัดสุพรรณบุรี

; บุคคล
* ศุภลักษณ์ อัมพุช ประธานกรรมการบริหารกลุ่มเดอะมอลล์
* ศุภลักษณ์ จันทร์พิทักษ์ ประธานเจ้าหน้าที่บริหารบริษัท บริทาเนีย จำกัด (มหาชน)
* ศุภลักษณ์ พาฬอนุรักษ์ รองอธิบดีกรมเชื้อเพลิงธรรมชาติ กระทรวงพลังงาน

## ดูเพิ่ม
* 

หมวดหมู่:ชื่อบุคคลไทย
หมวดหมู่:ชื่อตัว
ฮันส์ แฟ็ลเบอร์

**ฮันส์ แฟ็ลเบอร์** (; 8 กรกฎาคม ค.ศ. 1889 – 8 มีนาคม ค.ศ. 1962) เป็นนายพลในกองทัพแวร์มัคท์ของนาซีเยอรมนีในช่วงสงครามโลกครั้งที่สอง

## ประวัติ
ตั้งแต่วันที่ 15 ตุลาคม ค.ศ. 1939 แฟ็ลเบอร์ ดำรงตำแหน่งเสนาธิการกองทัพที่ 2 และได้เป็นเสนาธิการกลุ่มทัพกลาง ในปี 1940 เขาได้รับมอบหมายให้เป็นผู้บังคับบัญชากองทัพที่ 13 ซึ่งเขาร่วมรบในสหภาพโซเวียต ในเดือนเมษายน 1942 เขาถูกย้ายไปยังกองพลทหารราบที่ 5 (Höheres Kommando zb V. XXXXV) ซึ่งต่อมาได้เปลี่ยนหมายเลขเป็นกองทัพน้อยที่ 833 และกลุ่มกองทัพของเฟลเบอร์ประจำการอยู่ในฝรั่งเศส

ในเดือนสิงหาคม ค.ศ. 1943 เฟลเบอร์ได้รับแต่งตั้งให้เป็น ผู้บัญชาการทหารภาคตะวันออกเฉียงใต้ (Militärbefehlshaber Südost) ซึ่งมีหน้าที่บังคับบัญชาของกองกำลังเยอรมันทั้งหมดในเซอร์เบีย แอลเบเนีย มอนเตเนโกร โครเอเชีย และกรีซ เฮอร์มันน์ นอยบาเคอร์ ผู้แทนกระทรวงการต่างประเทศเยอรมันประจำบอลข่านและเฟลเบอร์ เห็นว่ามาตรการลงโทษต่อประชาชน (1:50) ไม่เป็นประโยชน์ต่อเยอรมนีอีกต่อไป เนื่องจากพวกเขาต้องการสร้างความสัมพันธ์ที่ดีขึ้นกับรัฐบาลของเนดิชซึ่งออกัสต์ เมย์สเนอร์เจ้าหน้าที่ระดับสูงของเอสเอสและผู้นำตำรวจประจำเซอร์เบียได้คัดค้าน แม้จะมีการโต้แย้งให้ใช้มาตรการลงโทษที่น้อยลง แต่ภายใต้การปกครองของเฟลเบอร์นั้นก็ยังคงมีการประหารชีวิตตัวประกันกว่า 2,000 คน ในสองเดือนแรกของการปกครองของเขา ซึ่งมากกว่าช่วงเวลาเดียวกันของปีที่แล้ว ในวันที่ 22 ธันวาคม มาตรการลงโทษที่น้อยลงได้รับการอนุมัติ และนำไปใช้ในบอลข่านทั้งหมดไม่ใช่เฉพาะเซอร์เบีย

ระหว่างวันที่ 26 กันยายนถึง 27 ตุลาคม 1944 เขาเป็นผู้บัญชาการกลุ่มกองทัพเซอร์เบีย

เมื่อวันที่ 6 ธันวาคม 1944 เขาได้นำกลุ่มกองทัพเฟลเบอร์ ซึ่งต่อมาเปลี่ยนชื่อเป็นกองทัพน้อยที่ 13 แต่หลังจากที่กองทัพน้อยที่ 13 เดิมถูกยุบเนื่องมาจากความพ่ายแพ้อย่างยับเยินในการรุกลวอฟ–ซานโดเมียร์ซ ตั้งแต่วันที่ 22 กุมภาพันธ์ถึง 25 มีนาคม 1945 เฟลเบอร์จึงได้ไปบัญชาการกองทัพที่ 7 แทน

## รางวัล
* ได้รับเครื่องราชอิสริยาภรณ์กางเขนเหล็กชั้นอัศวินเมื่อวันที่ 17 กันยายน 1941 ในฐานะพลเอกทหารราบและผู้บัญชาการกองทัพที่ 13

## อ้างอิง

### บรรณานุกรม
* (Russian) *Kto byl kto v Tretyem reykhe. Biografichesky entsiklopedichesky slovar*, Moscow, 2003
* 
* 
* 

หมวดหมู่:นายพล
หมวดหมู่:ทหาร
หมวดหมู่:แวร์มัคท์
หมวดหมู่:บุคคลที่เกิดในปี พ.ศ. 2432
หมวดหมู่:บุคคลที่เสียชีวิตในปี พ.ศ. 2505
สโมสรฟุตบอลเรดบูลบรากันติโน

**เรดบูลบรากันติโน** เป็นสโมสรฟุตบอลที่ตั้งอยู่ในบรากังซาเปาลิสตา รัฐเซาเปาลู ลงแข่งขันในลีกแซรียีอาซึ่งเป็นลีกสูงสุดของระบบฟุตบอลลีกบราซิล รวมถึงในลีกกังเปโอนาตูเปาลิสตาแซรียีอา 1 ซึ่งเป็นฟุตบอลลีกสูงสุดของรัฐเซาเปาลู

สโมสรแห่งนี้รู้จักกันในชื่อกลุบอัตเลติโกบรากันติโน ก่อนที่สโมสรจะถูกเข้าเทคโอเวอร์โดยเรดบูล จีเอ็มบีเอชในปี ค.ศ. 2020 และเปลี่ยนชื่อสโมสรเป็น อาร์บีบรากันติโน พร้อมกับเปลี่ยนสีชุดแข่งของสโมสรจากสีดำและสีขาวแบบดั้งเดิมเป็นสีแดงและขาว

แม้ว่าความร่วมมือจะเริ่มในเดือนเมษายน ค.ศ. 2019 แต่ในระหว่างการแข่งขัน Campeonato Brasileiro Série B ฤดูกาล 2019 (ดิวิชันสองของฟุตบอลบราซิล) ทีมใช้ชื่อว่า "บรากันติโน" และเรดบูลปรากฏตัวในฐานะผู้สนับสนุนเท่านั้น ในฤดูกาล 2020 ชื่อทีมได้เปลี่ยนเป็น 'เรดบูลบรากันติโน'

ในฤดูกาลแรก พวกเขาเป็นแชมป์แซรียีบี ฤดูกาล  2019 และเลื่อนชั้นขึ้นสู่แซรียีอา รวมถึงผ่านเข้ารอบ 16 ทีมสุดท้ายของศึกโกปาโดบราซิล ฤดูกาล 2020

## อ้างอิง

หมวดหมู่:สโมสรฟุตบอลที่ก่อตั้งในปี พ.ศ. 2471
หมวดหมู่:สโมสรฟุตบอลในประเทศบราซิล

หมวดหมู่:สโมสรฟุตบอลที่มีเรดบูลเป็นเจ้าของ
Gymnotidae

**Gymnotidae** เป็นวงศ์หนึ่งของปลามีก้านครีบ จัดอยู่ในอันดับ Gymnotiformes ปลาในวงศ์นี้พบเฉพาะในน้ำจืดของอเมริกากลางและอเมริกาใต้ มีชื่อสามัญในภาษาอังกฤษว่า Naked-back knifefish ซึ่งปลาทุกชนิดในวงศ์นี้จะมีอวัยวะที่มีการปรับเพื่อการรับรู้ไฟฟ้า มีการจำแนกชนิดปลาวงศ์นี้อย่างถูกต้อง 43 ชนิด ใน 2 สกุล ปลาในวงศ์นี้เป็นสัตว์หากินกลางคืนและมักพบในแหล่งน้ำนิ่ง เช่น แม่น้ำลึกหรือหนองน้ำ ในบริเวณที่กระแสน้ำเชี่ยว และอาจฝังตัวอยู่ในดินหรือโคลนเพื่อเลี่ยงกระแสน้ำเชี่ยว

## ลักษณะทางกายภาพ

เช่นเดียวกับปลาในอันดับ Gymnotiformes อื่น ปลาในวงศ์ Gymnotidae มีลักษณะลำตัวแบบพื้นฐานของปลาผี โดยมีลำตัวยาวเรียวคล้ายปลาไหล ไม่มีครีบหลังและครีบก้นและมีครีบทวารที่ยาวมาก ซึ่งใช้ในการเคลื่อนไหว

สมาชิกของสกุล *Electrophorus* คือปลาไหลไฟฟ้า ซึ่งสามารถสร้างการปล่อยกระแสไฟฟ้าได้ทั้งแบบรุนแรง (สูงสุดถึง 600 โวลต์) และอ่อน (น้อยกว่า 1 โวลต์) เพื่อใช้ในการล่าเหยื่อ และการสื่อสารหรือการนำทางของปลาตามลำดับ ปลาไหลไฟฟ้าเป็นปลาที่มีขนาดใหญ่ที่สุดในปลากลุ่มนี้ สามารถเติบโตได้ยาวมากกว่า  ส่วนปลาในสกุล *[[Gymnotus]]* จะยาวตั้งแต่ประมาณ 

ปลาผีเหล่านี้ยังใช้ไฟฟ้าเพื่อช่วยในการเคลื่อนไหวและการนำทางในน้ำ เนื่องจากมีการมองเห็นที่จำกัด

## สกุล

ตามข้อมูลจาก *[[Eschmeyer's Catalog of Fishes]]* ปัจจุบันมีปลาในวงศ์นี้ทั้งหมด 43 ชนิด ซึ่งอยู่ใน 2 สกุล โดยแต่ละสกุลนั้นอยู่ในวงศ์ย่อยที่มีเพียงสกุลเดียว 

* วงศ์ย่อย Electrophorinae Gill, 1872
** สกุล *[[Electrophorus (fish)|Electrophorus]]* Gill, 1864 (3 ชนิด)
* วงศ์ย่อย Gymnotinae Rafinesque, 1815
** สกุล *[[Gymnotus]]* Linnaeus, 1758 (40 ชนิด)

ในอดีตมีการจัดสกุล *Electrophorus* ให้อยู่ในวงศ์แยกของตัวเอง Electrophoridae และฐานข้อมูล ITIS (Integrated Taxonomic Information System) ยังคงจัดให้เป็นเช่นนั้น แต่จากหลักฐานทางวิทยาศาสตร์ที่มีอยู่ในปัจจุบันไม่สนับสนุนการจำแนกดังกล่าว และองค์กรหรือผู้เชี่ยวชาญด้านอนุกรมวิธานอื่นไม่ได้ยึดตามแนวทางนี้

## เชิงอรรถและอ้างอิง

หมวดหมู่:ปลาน้ำจืด
หมวดหมู่:ปลาทวีปอเมริกาใต้
หมวดหมู่:อันดับปลาไหลไฟฟ้า
หมวดหมู่:ปลาไฟฟ้า
สโมสรฟุตบอลลิเวอร์พูลในฤดูกาล 1964–65

ฤดูกาล **1964–65** เป็นฤดูกาลที่ 73 ของสโมสรฟุตบอลลิเวอร์พูลและเป็นฤดูกาลที่สามติดต่อกันในดิวิชันหนึ่ง สโมสรคว้าแชมป์เอฟเอคัพเป็นสมัยแรกด้วยชัยชนะในช่วงต่อเวลาพิเศษ 2–1 เหนือลีดส์ยูไนเต็ดในรอบชิงชนะเลิศ รอบชิงชนะเลิศครั้งแรกของสโมสรในรอบ 15 ปีช่วยกอบกู้สถานการณ์ของลิเวอร์พูลที่ร่วงจากอันดับ 1 ลงมาอยู่อันดับที่ 7 ของลีกแต่ตกรอบอย่างน่าเจ็บใจด้วยน้ำมือของอินเตอร์ในศึกยูโรเปียนคัพรอบรองชนะเลิศ ซึ่งถือเป็นฤดูกาลแรกของสโมสรในการแข่งขันฟุตบอลยุโรป

ลิเวอร์พูลทดลองใช้ชุดสีแดงล้วนในฤดูกาลนี้ ชุดสีแดงล้วนถูกใช้เฉพาะในแมตช์การแข่งขันฟุตบอลยูโรเปียนคัพและเอฟเอคัพ ส่วนแมตช์ลีกจะลงเล่นด้วยกางเกงสีขาว สโมสรได้เปลี่ยนมาใช้ชุดสีแดงล้วนเป็นการถาวรในช่วงเริ่มต้นฤดูกาล 1965–66

## อ้างอิง

หมวดหมู่:ฤดูกาลของสโมสรฟุตบอลลิเวอร์พูล
การเก็งกำไร

[thumb| ป้ายโฆษณาปี 1914 ที่วิจารณ์การเก็งกำไรที่ดินโดยอ้างถึง[เฮนรี จอร์จ]]
ในทางการเงิน **การเก็งกำไร** () คือการซื้อสินทรัพย์ (โภคภัณฑ์ เศรษฐทรัพย์ หรือ อสังหาริมทรัพย์) โดยหวังว่าสินทรัพย์นั้นจะมีมูลค่าเพิ่มขึ้นในช่วงเวลาสั้น ๆ นอกจากนี้ยังสามารถหมายถึงการชอร์ต ซึ่งนักเก็งกำไรหวังว่ามูลค่าจะลดลง

นักเก็งกำไรจำนวนมากไม่ค่อยสนใจมูลค่าแท้จริงของหลักทรัพย์ แต่กลับให้ความสนใจแต่การเคลื่อนไหวของราคาเท่านั้น&#x5B; *[[วิกิพีเดีย:ต้องการอ้างอิง|<span title="This claim needs references to reliable sources. (January 2022)">จำเป็นต้องมีการอ้างอิง</span>]]* &#x5D; โดยหลักการแล้ว การเก็งกำไรสามารถเกี่ยวข้องกับสินค้าที่สามารถซื้อขายได้หรือตราสารทางการเงินใด ๆ ก็ได้ นักเก็งกำไรส่วนใหญ่มักจะอยู่ในตลาดหุ้น ตราสารหนี้ สัญญาซื้อขายล่วงหน้า สกุลเงินตรา คริปโทเคอร์เรนซี งานศิลปะ ของสะสม อสังหาริมทรัพย์ และตราสารอนุพันธ์

## อ้างอิง

หมวดหมู่:ตลาดการเงิน
หมวดหมู่:พาณิชย์
บางกอกไพรด์

**เทศกาลบางกอกไพรด์** () เป็นงานประจำปีที่จัดขึ้นเพื่อเฉลิมฉลองชีวิตของบุคคลที่มีความหลากหลายทางเพศ เช่น หญิงรักร่วมเพศ เกย์ คนรักร่วมสองเพศ คนข้ามเพศ และเควียร์ ในประเทศไทย เทศกาลนี้จะสิ้นสุดลงด้วยการเดินขบวนไพรด์พาเรดที่ถนนสีลมในเดือนมิถุนายน จัดร่วมกันโดยกลุ่มนฤมิตไพรด์ กรุงเทพมหานคร และกระทรวงการท่องเที่ยวและกีฬา

## ประวัติ
การเฉลิมฉลองความภาคภูมิใจของกลุ่มบุคคลที่มีความหลากหลายทางเพศในประเทศไทยจัดขึ้นครั้งแรกในชื่องาน **บางกอก เกย์ เฟสติวัล** () ในช่วงสุดสัปดาห์ของวันฮาโลวีน ในปี พ.ศ. 2542

ในปี พ.ศ. 2565 มีการจัดงาน **บางกอกนฤมิตไพรด์ 2022** เป็นการเดินขบวนไพรด์พาเรดอย่างเป็นทางการครั้งแรกในประเทศไทยนับตั้งแต่ปี พ.ศ. 2549 ซึ่งก่อตั้งโดย อรรณว์ ชุมาพร และได้รับการสนับสนุนจากชัชชาติ สิทธิพันธุ์ ผู้ว่าราชการกรุงเทพมหานคร

ต่อมาเมื่อวันที่ 4 มิถุนายน พ.ศ. 2566 พิธา ลิ้มเจริญรัตน์ หัวหน้าพรรคก้าวไกลในขณะนั้น และ แพทองธาร ชินวัตร หัวหน้าครอบครัวเพื่อไทยในขณะนั้น เข้าร่วมขบวนไพรด์พาเรด

ต่อมาในปี พ.ศ. 2567 เศรษฐา ทวีสิน เป็นนายกรัฐมนตรีไทยคนแรกที่เข้าร่วมเทศกาลนี้

จากการออกพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ 24) พ.ศ. 2567 หรือพระราชบัญญัติสมรสเท่าเทียม เป็นการรับรองการสมรสเพศเดียวกันในไทยอย่างถูกกฎหมาย โดยมีผลบังคับใช้เมื่อวันที่ 23 มกราคม พ.ศ. 2568 กลุ่มนฤมิตไพรด์จึงจัดพิธีสมรสเพศเดียวกันขึ้นที่สยามพารากอน

การเดินขบวนครั้งต่อไปคาดว่าจะจัดขึ้นในวันที่ 1 มิถุนายน พ.ศ. 2568

## อ้างอิง

หมวดหมู่:ก่อตั้งในประเทศไทยในปี พ.ศ. 2542
หมวดหมู่:ไพรด์พาเรด
หมวดหมู่:วัฒนธรรมของกลุ่มบุคคลที่มีความหลากหลายทางเพศในประเทศไทย
หมวดหมู่:เหตุการณ์ของกลุ่มบุคคลที่มีความหลากหลายทางเพศในประเทศไทย
บริษัทร่วมหุ้น

**บริษัทร่วมหุ้น** (; JSC) คือ นิติบุคคลที่ผู้ถือหุ้นที่สามารถซื้อและขายหุ้นของบริษัทได้ ผู้ถือหุ้นแต่ละรายจะถือหุ้นของบริษัทตามสัดส่วน โดยดูจากหุ้นของตน (ใบรับรองการเป็นเจ้าของ) ผู้ถือหุ้นสามารถโอนหุ้นของตนให้ผู้อื่นได้โดยไม่มีผลกระทบต่อการดำรงอยู่ของบริษัท

ในกฎหมายธุรกิจสมัยใหม่ การมีอยู่ของบริษัทร่วมหุ้นมักหมายถึง การก่อตั้งบรรษัท (การครอบครองสภาพนิติบุคคลแยกจากผู้ถือหุ้น) และความรับผิดจำกัด  (ผู้ถือหุ้นรับผิดชอบต่อหนี้สินของบริษัทเพียงเท่าจำนวนเงินที่ได้ลงทุนในบริษัทเท่านั้น)  ดังนั้นบริษัทร่วมหุ้นจึงมักเรียกกันว่า บรรษัทหรือบริษัทจำกัด

ในบางเขตอำนาจศาล ยังคงให้โอกาสในการจดทะเบียนบริษัทร่วมหุ้นโดยไม่มีความรับผิดจำกัด

## อ้างอิง

หมวดหมู่:ประเภทของหน่วยงานธุรกิจ
หมวดหมู่:องคภาวะตามกฎหมาย
ด้านเอและด้านบี

[thumb|ด้านเอของ[ตลับเทป]]
**ด้านเอและด้านบี** () คือชื่อที่เรียกด้านของสองด้านในแผ่นเสียงและตลับเทป และเป็นคำที่ใช้มักพิมพ์ไว้บนฉลากของแผ่นเสียงดนตรีทั้งสองด้าน ด้านเอของซิงเกิล โดยปกติจะมีเพลงที่ศิลปิน โปรดิวเซอร์ หรือบริษัทเพลงตั้งใจให้เพลงดังกล่าวเป็นเพลงในการประชาสัมพันธ์และเปิดทางวิทยุ โดยมีจุดมุ่งหมายให้เพลงดังกล่าวกลายเป็นเพลงฮิต ส่วนหน้าบีคือเพลงรอง ซึ่งโดยทั่วไปจะได้รับความสนใจน้อยกว่า ถึงแม้ว่าหน้าบี บางเพลงจะประสบความสำเร็จเท่า ๆ กับหรืออาจจะมากกว่าหน้าเอก็ตาม

การใช้คำนี้ในปัจจุบันได้ลดลงอย่างมากในศตวรรษที่ 21 เนื่องจากอุตสาหกรรมเพลงเปลี่ยนจากการบันทึกแบบแอนะล็อกไปสู่รูปแบบดิจิทัล โดยไม่มีรูปแบบทางกายภาพออกมา เช่น การดาวน์โหลดและการสตรีม อย่างไรก็ตาม ศิลปินและค่ายเพลงบางแห่งยังคงใช้คำว่าหน้าเอและหน้าบีอยู่ ในเชิงเปรียบเทียบเพื่ออธิบายเนื้อหาประเภทต่าง ๆ ที่ผลงานนั้น ๆ นำเสนอ โดยหน้าบีในบางครั้งอาจหมายถึงเพลง "โบนัส" หรือเนื้อหาอื่น ๆ

## อ้างอิง

หมวดหมู่:ธุรกิจดนตรี
บริบท

ในด้าน สัญศาสตร์ ภาษาศาสตร์ สังคมวิทยา และมานุษยวิทยา **บริบท** () หมายถึงสิ่งต่าง ๆ ที่อยู่รายล้อม *เหตุการณ์สำคัญ* ซึ่งในสาขาวิชาเหล่านี้ โดยทั่วไปคือเหตุการณ์เชิงการสื่อสารบางประเภท บริบทคือ “กรอบที่ล้อมรอบเหตุการณ์และให้แหล่งที่มาในการตีความอย่างเหมาะสม” ดังนั้น บริบทจึงเป็นแนวคิดเชิงสัมพัทธ์ ซึ่งสามารถนิยามได้โดยอ้างอิงกับเหตุการณ์หลักภายในกรอบนั้นเท่านั้น ไม่สามารถนิยามได้โดยแยกออกจากกรอบนั้นอย่างอิสระ

## อ้างอิง

หมวดหมู่:วัจนปฏิบัติศาสตร์
หมวดหมู่:ภาษาศาสตร์สังคม
มัสยิดอันนะบียูนุส

**มัสยิดอันนะบียูนุส** () มีอีกชื่อว่า **มัสยิดผู้เผยพระวจนะโยนาห์** และ **ศาลเจ้านะบียูนุส** เป็นมัสยิดใหญ่ซุนนี และศาลเจ้าในประวัติศาสตร์ที่ถูกทำลายใน ค.ศ. 2014 ตั้งอยู่ที่โมซูล เขตผู้ว่าการนิเนเวห์ ประเทศอิรัก โดยมีสุสานที่เชื่อว่าเป็นของผู้เผยพระวจนะโยนาห์ หรือยูนุสในศาสนาอิสลาม

## ประวัติ

สุสานที่อ้างว่าเป็นของนบียูนุสถูกค้นพบโดย Jalal al-Din Ibrahim al-Khatni ในช่วงที่สร้างพื้นที่นี้เป็นมัสยิดใหญ่ใหม่ใน ค.ศ. 1365 อย่างไรก็ตาม มัสยิดนี้สร้างทับโบสถ์คริสต์จักรอัสซีเรียที่ถูกรื้อ ซึ่งระบุที่ตั้งสุสานของโยนาห์

ใน ค.ศ. 1924 สถาปนิกชาวตุรกีเพิ่มหออะษานมัสยิด ในสมัยซัดดัม ฮุสเซน มัสยิดนี้ได้รับการบูรณะและขยายพื้นที่

มัสยิดแห่งนี้มีหออะซาน 1 แห่งและโดมทรงกรวยแบบโครง พื้นมัสยิดสร้างด้วยหินอะลาบาสเทอร์ และห้องละหมาดมีทางเข้าโค้งที่จารึกด้วยคัมภีร์อัลกุรอาน

หลุมฝังศพที่อ้างว่าเป็นของโยนาห์ ตั้งอยู่ที่มุมหนึ่งของมัสยิด โดยมีการสร้างเฎาะรีห์ไม้ไว้รอบ ๆ โลงศพ

นอกจากหลุมฝังศพของโยนาห์แล้ว ยังมีศาลเจ้าสมัยใหม่ซึ่งมีหลุมฝังศพของชัยค์ รอชิด โลลาน อยู่ถัดจากมัสยิด ศาลเจ้าแห่งนี้มีอายุถึงคริสต์ทศวรรษ 1960

### การทำลายใน ค.ศ. 2014
เมื่อวันที่ 24 กรกฎาคม ค.ศ. 2014 ตัวมัสยิดถูกทางรัฐอิสลามอิรักและเลแวนต์ระเบิดทิ้ง และทำบ้านใกล้เคียงบางหลังเสียหาย พวกเขาระบุว่า "มัสยิดนี้กลายเป็นสถานที่นอกศาสนา ไม่ใช่ที่ละหมาด"

### การค้นพบทางโบราณคดี
หลังรัฐอิสลามอิรักและเลแวนต์ถูกขับออกไปในเดือนมีนาคม ค.ศ. 2017 พบระบบอุโมงค์ยาวประมาณหนึ่งกิโลเมตรใต้มัสยิด แม้ว่าจะเคลื่อนย้ายสิ่งของที่ย้ายได้ทั้งหมดออกไปแล้ว แต่ยังคงมีภาพนูนต่ำ โครงสร้าง และรูปแกะสลักแบบอัสซีเรียอยู่ตามผนัง

## ภาพ

Ruins of the Mosque of Yunus.png|ซากมัสยิดใน ค.ศ. 2017
جامع النبي يونس عليه السلام.jpg|มัสยิดและศาลเจ้าใน ค.ศ. 2011 ก่อนถูกไอซิลทำลายใน ค.ศ. 2014
NiniveNabiYunisMinaret.jpg|มัสยิดและศาลเจ้าใน ค.ศ. 1999
NiniveNabiYunisOutside.jpg|ขั้นบันไดไปยังมัสยิดใน ค.ศ. 1999
Neby Yunis near Nineveh LOC matpc.13210.jpg|มัสยิดและศาลเจ้าใน ค.ศ. 1932


## หมายเหตุ

## อ้างอิง


## แหล่งข้อมูลอื่น

* 
* 
*
การสนับสนุนทางอากาศโดยใกล้ชิด

ในยุทธวิธีทางทหาร **การสนับสนุนทางอากาศโดยใกล้ชิด** () หรือย่อเป็น **CAS** ได้รับการนิยามว่าเป็นการปฏิบัติการสงครามทางอากาศ ซึ่งมักเป็นการโจมตีจากอากาศสู่พื้นดิน เช่น การยิงปืนกลหรือการทิ้งระเบิดโดยอากาศยานทหารต่อเป้าหมายของข้าศึกที่อยู่ใกล้กับกำลังฝ่ายมิตร การสนับสนุนทางอากาศโดยใกล้ชิด เป็นรูปแบบหนึ่งของการยิงสนับสนุน (fire support) และต้องการการประสานงานอย่างละเอียดถี่ถ้วน ระหว่างภารกิจการยิงทางอากาศ และการเคลื่อนไหวของกำลังทุกหน่วยที่เกี่ยวข้อง การสนับสนุนทางอากาศระยะใกล้อาจใช้ระเบิดธรรมดา, ระเบิดร่อน, อาวุธปล่อย, จรวด, ปืนกลอัตโนมัติ, ปืนกล และรวมถึงอาวุธพลังงานแนวตรง เช่นอาวุธเลเซอร์

สิ่งที่สำคัญอย่างยิ่งในภารกิจสนับสนุนทางอากาศโดยใกล้ชิด คือการประสานงานอย่างละเอียดระหว่างหน่วยภาคอากาศกับหน่วยภาคพื้น ในประเด็นว่าเป้าหมายอยู่ใกล้กับกำลังมิตรมากน้อยเพียงใด การคำนวณพิกัด การเลือกอาวุธ และจังหวะเวลาในการโจมตีจึงต้องแม่นยำสูง เพื่อหลีกเลี่ยงการโจมตีพลาดใส่ฝ่ายมิตร ทั้งนี้ การควบคุมภารกิจ CAS โดยทั่วไปจะดำเนินการผ่านเจ้าหน้าที่ประสานงาน เช่น ผู้ควบคุมอากาศยานหน้า (FAC) หรือผู้ควบคุมการโจมตีชั้นปลายทาง ซึ่งทำหน้าที่ติดต่อโดยตรงกับนักบินและชี้เป้าให้สอดคล้องกับความเป็นจริงในสนามรบ

CAS มักใช้ในสถานการณ์ที่หน่วยภาคพื้นอยู่ในภาวะวิกฤต เช่น กำลังปะทะอย่างหนัก หรือเมื่อต้องการการสนับสนุนด่วนเพื่อยึดหรือรักษาพื้นที่ CAS จึงเป็นเครื่องมือที่มีอานุภาพสูงในการเสริมสร้างความเหนือชั้นทางยุทธวิธีให้แก่ฝ่ายมิตรในสนามรบ 

## อ้างอิง

หมวดหมู่:ยุทธวิธีการสงครามทางอากาศ
อรรณว์ ชุมาพร

**ชุมาพร แต่งเกลี้ยง** หรือที่รู้จักกันในชื่อ **อรรณว์** "**วาดดาว**" **ชุมาพร** เป็นนักรณรงค์เพื่อสิทธิบุคคลที่มีความหลากหลายทางเพศชาวไทย ผู้ก่อตั้งนฤมิตไพรด์ ซึ่งเป็นองค์กรหลักในการจัดงานบางกอกไพรด์ เธอยังเคยเป็นหัวหน้าพรรคสามัญชน อีกทั้งยังเคยเป็นสมาชิกของสมัชชาปกป้องประชาธิปไตย และกลุ่มสันติประชาธรรมอีกด้วย

ในปี พ.ศ. 2556 ชุมาพรเป็นผู้ร่วมก่อตั้งโรงน้ำชา Togetherness for Equality Action (TEA) ในย่านอารีย์ ซึ่งเป็นองค์กรพัฒนาเอกชนที่นำโดยผู้หญิง และร่วมก่อตั้งคณะผู้หญิงปลดแอกในอีกเจ็ดปีต่อมา

ในปี พ.ศ. 2565 ชุมาพรก่อตั้งนฤมิตไพรด์ และได้จัดงานไพรด์ครั้งแรกในกรุงเทพฯ เธอทำหน้าที่เป็นโฆษกของคณะกรรมาธิการรัฐสภาเพื่อร่างพระราชบัญญัติสมรสเท่าเทียม หลังจากการประกาศให้การสมรสของคู่รักเพศเดียวกันถูกต้องตามกฎหมายในประเทศไทย ชุมาพรได้จัดงานสมรสหมู่สำหรับคู่รักที่มีความหลากหลายทางเพศทั่วประเทศจำนวน 1,839 คู่ในวันที่ 23 มกราคม พ.ศ. 2568 ซึ่งเป็นวันแรกที่พระราชบัญญัติดังกล่าวมีผลบังคับใช้

## รางวัล
ในเดือนธันวาคม พ.ศ. 2567 อรรณว์ ชุมาพร ได้รับการจัดให้อยู่ในรายชื่อ 100 Women ของ บีบีซี

## ดูเพิ่ม
* บางกอกไพรด์
* สิทธิของกลุ่มบุคคลที่มีความหลากหลายทางเพศในประเทศไทย
* การสมรสเพศเดียวกันในไทย

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักเคลื่อนไหวชาวไทย
หมวดหมู่:นักการเมืองไทยที่มีความหลากหลายทางเพศ
หมวดหมู่:บุคคลจากจังหวัดนครศรีธรรมราช
พรรคสามัญชน

**พรรคสามัญชน** () เป็นอดีตพรรคการเมืองในประเทศไทย ก่อตั้งเมื่อวันที่ 2 มีนาคม พ.ศ. 2561 โดยกิตติชัย งามชัยพิสิฐ ผู้ที่ลาออกจากมหาวิทยาลัยและเป็นช่างไฟฟ้า และอดีตแกนนำกลุ่มพอกันที อ้น วายที (ศูนย์ฝึกอบรมเยาวชน) เป้าหมายหลักของพรรคคือการเลือกคนยากจนเข้ามาเป็นสมาชิกรัฐสภา แทนที่จะพยายามเป็นตัวแทนคนจนและเสียงของพวกเขา พรรคนี้กลับมุ่งหวังที่จะให้พวกเขาพูดในนามของตัวเอง ซึ่งเป็นสาเหตุในการตั้งชื่อพรรค โดยมีเครื่องหมายเท่ากับ (=) เป็นสัญลักษณ์ของพรรค

ขบวนการสามัญชนก่อตั้งขึ้นโดยนักเคลื่อนไหวในปี พ.ศ. 2555 เพื่อประท้วงรัฐบาลที่ไม่ใส่ใจคนจนของประเทศไทยมากเพียงพอ หกปีต่อมาขบวนการดังกล่าวได้จัดตั้งเป็นพรรคการเมือง โดยมีการประชุมครั้งแรกที่วัดโนนสว่าง อำเภอวังสะพุง จังหวัดเลย เมื่อวันที่ 22 กันยายน พ.ศ. 2561

อุดมการณ์ของพรรคสามัญชนคือประชาธิปไตยแบบเสรีนิยม เป็นการต่อต้านรัฐบาลของนายกรัฐมนตรีประยุทธ์ จันทร์โอชา นอกจากการรวมคนจนและผู้ด้อยโอกาสเข้าในรัฐสภาแล้ว พรรคยังได้เรียกร้อง สิทธิของกลุ่มบุคคลที่มีความหลากหลายทางเพศ สิทธิสตรี การปฏิรูปการศึกษาในปตานี สิทธิในทรัพยากรธรรมชาติในท้องถิ่น การรักษาพยาบาลที่ดียิ่งขึ้น สิทธิแรงงาน ทั้งชาวไทยและแรงงานต่างด้าว การกระจายอำนาจ และการปกครองตนเองในท้องถิ่น พรรคสนับสนุนการยกเลิกประมวลกฎหมายอาญามาตรา 112 ซึ่งบัญญัติให้มีบทลงโทษต่อการหมิ่นพระบรมเดชานุภาพในประเทศไทย

พรรคสามัญชนสิ้นสภาพความเป็นพรรคการเมืองเมื่อวันที่ 2 ตุลาคม พ.ศ. 2567 เนื่องจากมีจำนวนสมาชิกเหลือไม่ถึงตามที่กำหนดในพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 มาตรา 33 (1) ติดต่อกันเกินเก้าสิบวัน

## อ้างอิง

## แหล่งข้อมูลอื่น
* 

หมวดหมู่:พรรคการเมืองไทย
หมวดหมู่:ก่อตั้งในประเทศไทยในปี พ.ศ. 2561
หมวดหมู่:พรรคการเมืองไทยที่ยุบพรรคในปี พ.ศ. 2567
สโมสรฟุตบอลวอลซอลล์

**สโมสรฟุตบอลวอลซอลล์** เป็นสโมสรฟุตบอลอาชีพซึ่งตั้งอยู่ในเมืองวอลซอลล์ เวสต์มิดแลนด์ส ประเทศอังกฤษ ทีมลงแข่งในอีเอฟแอลลีกทู ซึ่งเป็นระดับที่ 4 ของระบบลีกฟุตบอลอังกฤษ

ฉายาของสโมสรคือ "The Saddlers" สะท้อนถึงสถานะของวอลซอลล์ในฐานะศูนย์กลางการผลิตอานม้าแบบดั้งเดิม วอลซอลล์ย้ายไปเล่นที่สนาม Bescot Stadium ในปี ค.ศ. 1990 โดยก่อนหน้านี้พวกเขาลงเล่นที่สนาม Fellows Park ที่อยู่ใกล้ ๆ กันมาเกือบศตวรรษ ทีมมีชุดแข่งเป็นชุดสีแดงและสีขาว และมีตราสโมสรเป็นรูปนกแอ่น พวกเขามีคู่แข่งที่สำคัญอย่างวุลเวอร์แฮมป์ตันวอนเดอเรอส์ และเวสต์บรอมมิชอัลเบียน ที่อยู่ใกล้เคียงกัน และยังรวมถึงคู่แข่งที่ห่างไกลออกไปแต่มีการปะทะกันบ่อยครั้งอย่างชรูส์บรีทาวน์และพอร์ตเวล

สโมสรแห่งนี้ก่อตั้งขึ้นในปี ค.ศ. 1888 ในชื่อ **วอลซอลล์ทาวน์สวิฟต์** ซึ่งเป็นการรวมตัวกันระหว่าง วอลซอลล์ทาวน์ และวอลซอลล์สวิฟต์ สโมสรได้ย้ายจาก Midland Association ไปเล่นกับฟุตบอลอลิอันซ์ในปีถัดมา ก่อนที่จะได้รับเชิญให้ไปช่วยก่อตั้งฟุตบอลลีกดิวิชัน 2 ในปี ค.ศ. 1892 พวกเขากลับสู่ฟุตบอลลีกเป็นช่วงเวลาสั้น ๆ ตั้งแต่ปี ค.ศ. 1896 ถึง ค.ศ. 1900 ก่อนจะใช้เวลาสองทศวรรษนอกฟุตบอลลีกโดยส่วนใหญ่ไปอยู่ใน Birmingham & District League

วอลซอลล์ได้รับเชิญให้ช่วยก่อตั้งฟุตบอลลีกดิวิชัน 3 นอร์ทในปี ค.ศ. 1921 และอยู่ในลีกระดับ 3 เป็นเวลา 37 ปี

## อ้างอิง

หมวดหมู่:สโมสรฟุตบอลวอลซอลล์
หมวดหมู่:ก่อตั้งในประเทศอังกฤษในปี พ.ศ. 2431
หมวดหมู่:สโมสรฟุตบอลที่ก่อตั้งในปี พ.ศ. 2431
หมวดหมู่:สโมสรฟุตบอลในประเทศอังกฤษ
หมวดหมู่:สโมสรฟุตบอลในอิงกลิชฟุตบอลลีก
เฮ็ดวิก โรเซนบาม

**เฮ็ดวิก โรเซนบาม** (3 กรกฎาคม ค.ศ. 1864 – 31 กรกฎาคม ค.ศ. 1939) เดิมชื่อ *เฮ็ดวิก ออสเตอร์ลิตซ์* ในปี ค.ศ. 1909 ในชื่อ *เฮ็ดวิก ราเบ* ในภาษาเช็ก ในปี ค.ศ. 1945 เรียกว่า *เฮ็ดวิกา โรเซนเบาโมวา*  เป็นนักเทนนิสที่ได้รับการยกย่องว่าเป็นตัวแทนของโบฮีเมีย  เธอได้รับรางวัลเหรียญทองแดงสองเหรียญจาก การแข่งขันเทนนิสโอลิมปิกฤดูร้อนปี 1900 ที่ปารีส ในประเภทหญิงเดี่ยว และ ประเภทคู่ผสม กับ อาคิบัลด์ วาร์เดน จากสหราชอาณาจักร  เธอเป็นผู้หญิงคนแรกที่เป็นตัวแทนของโบฮีเมียในการแข่งขันกีฬาโอลิมปิก 

เฮ็ดวิก โรเซนบาม เป็นชาวยิวเชื้อสายเยอรมัน และอาศัยอยู่ในปรากตลอดชีวิต เธอเป็นคนรุ่นแรกของเมืองปรากที่เล่นเทนนิส เธอได้เล่นในประเภทเดี่ยว ประเภทคู่ และประเภทผสมใน ซิสไลทาเนีย และเยอรมนีให้กับสโมสรเทนนิสลอนปรากมาตั้งแต่ปี ค.ศ. 1894 ในปี ค.ศ. 1899 โรเซนบามอยู่อันดับที่ 5 ในรายชื่อทีมชาติออสเตรีย ในปีเดียวกันนั้นเธอได้ชนะการแข่งขันที่เบอร์ลิน

ในปี ค.ศ. 1900 โรเซนบามได้เข้าร่วม การแข่งขันกีฬาโอลิมปิกฤดูร้อนครั้งที่ 2 ณ กรุงปารีส ในฐานะบุคคลธรรมดาจากปราก โดยออกค่าใช้จ่ายเองสำหรับค่าเดินทาง ที่พัก และค่าธรรมเนียมเข้าชม เธอไม่ได้เป็นสมาชิกของโบฮีเมีย เช็ก หรือคณะผู้แทนออสเตรียเลย โรเซนบามเป็นผู้หญิงคนแรกที่เป็นตัวแทนของโบฮีเมียและออสเตรีย-ฮังการีในการแข่งขันกีฬาโอลิมปิก โดยได้รับรางวัลเหรียญทองแดง 2 เหรียญ ในการแข่งขัน เทนนิส ประเภทบุคคล เธอพ่ายแพ้ในรอบรองชนะเลิศให้กับ อีวอน เพรวอสต์ ผู้คว้าเหรียญเงินไปครองด้วยคะแนน 6–1, 6–1 ในการแข่งขันแบบผสมเธอได้เล่นร่วมกับ บรีตัน อาคิบัลด์ วาร์เดน ทั้งสองพ่ายแพ้ในรอบรองชนะเลิศซึ่งเป็นเกมที่สองของพวกเขา พวกเขาพ่ายแพ้ให้กับ เพรวอสต์ จากฝรั่งเศส และ แฮโรลด์ มาฮอนี่ จากอังกฤษด้วยคะแนน 6–3, 6–0 การผ่านเข้ารอบของทั้งสองคู่ถือเป็นผลงานของทีมผสมในประวัติศาสตร์โอลิมปิก

ในปี ค.ศ. 1899 เธอได้รับรางวัลชนะเลิศการแข่งขันเทนนิสที่ลอนเทนนิสเทิร์นเนียร์คลับในเบอร์ลิน  ในปี ค.ศ. 1904 เธอได้รับตำแหน่งชนะเลิศการแข่งขันชิงแชมป์โบฮีเมียน และจบอันดับสองในการแข่งขันเทนนิสที่ออสเตรีย หลังจากนั้นเธอจึงถอนตัวจากการแข่งขันกีฬาเนื่องจากอายุ

เฮ็ดวิก โรเซนบาม เคยเป็นกรรมการผู้จัดการและสมาชิกคณะกรรมการของสโมสรศิลปินหญิงเยอรมันในปราก ( *Klub deutscher Künstlerinnen in Prag*) นับตั้งแต่ก่อตั้งในปี ค.ศ. 1905  ในช่วง สงครามโลกครั้งที่ 1 เฮ็ดวิก ราเบอทำงานเป็นพยาบาล เธอได้รับการจ้างงานชั่วคราวในสำนักพิมพ์ของหลานชายของเธอ ไฮนริช เมอร์ซี่ จูเนียร์ และเปิดร้านหัตถกรรมตั้งแต่ปี ค.ศ. 1921 เธอแปลหนังสือกีฬา บทละคร และนิยายจากภาษาอังกฤษเป็นภาษาเยอรมันให้กับหนังสือพิมพ์ปรากและสำนักพิมพ์ในเยอรมนี

## อ้างอิง

## แหล่งข้อมูลอื่น
* 

หมวดหมู่:บุคคลที่เสียชีวิตในปี พ.ศ. 2482
หมวดหมู่:บุคคลที่เกิดในปี พ.ศ. 2407
หมวดหมู่:บทความกำลังใช้ลิงก์กีฬาที่มีข้อมูลจากวิกิสนเทศ
หมวดหมู่:นักกีฬาจากออสเตรีย-ฮังการี
หมวดหมู่:นักกีฬาโอลิมปิกทีมชาติโบฮีเมีย
ฮันส์ ฟอน ออบสท์เฟลเดอร์

**ฮันส์ ฟอน ออบสท์เฟลเดอร์** (; 6 กันยายน ค.ศ. 1886 – 20 ธันวาคม 1976) เป็นนายพลชาวเยอรมัน (พลเอกทหารราบ) ในกองทัพแวร์มัคท์ในช่วงสงครามโลกครั้งที่สอง เขาได้รับเหรียญอัศวินกางเขนเหล็กพร้อมใบโอ๊คและดาบ

ในเดือนกันยายน ค.ศ. 1941 ในระหว่างปฏิบัติการบาร์บาร็อสซา การรุกรานสหภาพโซเวียตของนาซี ออบสท์เฟลเดอร์เป็นผู้บัญชาการกองทัพที่ 29 ซึ่งเป็นหนึ่งในหน่วยแรกของแวร์มัคท์ที่เดินทางไปถึงเคียฟ ในเดือนตุลาคม ค.ศ. 2021 ท่ามกลางการรำลึกอย่างเป็นทางการเนื่องในโอกาสครบรอบ 80 ปีการสังหารหมู่ที่บาบึนยาร์ ชื่อของออบสท์เฟลเดอร์ปรากฏอยู่ในบรรดา 161 รายชื่อของผู้ก่ออาชญากรรมดังกล่าว ซึ่งเผยแพร่โดย Babi Year Holocaust Memorial Center ออบสท์เฟลเดอร์ไม่เคยถูกพิจารณาคดีถึงการมีส่วนร่วมในการสังหารหมู่ที่บาบึนยาร์

## อ้างอิง

### บรรณานุกรม

* 
* 
* 

หมวดหมู่:บุคคลที่เกิดในปี พ.ศ. 2429
หมวดหมู่:บุคคลที่เสียชีวิตในปี พ.ศ. 2519
หมวดหมู่:บาบึนยาร์
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหรัฐ
หมวดหมู่:พลเอก
รายชื่อผู้ชนะเลิศอีเอฟแอลลีกวันและรายการก่อนหน้า

ฟุตบอลลีกระดับที่สามของอังกฤษก่อตั้งเมื่อฤดูกาล 1920–21 ในชื่อดิวิชัน 3 จากนั้นในปีถัดมาได้แบ่งดิวิชัน 3 เป็นสองภูมิภาค ได้แก่ เหนือ และใต้ แล้วก็กลับมารวมกันเป็นดิวิชันเดียวอีกครั้งในฤดูกาล 1958–59 ต่อมาใน ค.ศ. 1992 เมื่อสโมสรฟุตบอลถอนตัวออกจากดิวิชัน 1 แล้วไปก่อตั้งพรีเมียร์ลีก ลีกระดับที่สามจึงกลายเป็นที่รู้จักในชื่อดิวิชัน 2 เมื่อ ค.ศ. 2004 ได้มีการเปลี่ยนชื่อจากดิวิชัน 2 เป็น ฟุตบอลลีกวัน และเปลี่ยนชื่ออีกครั้งเป็น อีเอฟแอลลีกวัน ใน ค.ศ. 2016

## ฟุตบอลลีกดิวิชัน 3 (ค.ศ. 1920–1921)

## ฟุตบอลลีกดิวิชัน 3 เหนือ/ใต้ (ค.ศ. 1921–1958)

## ฟุตบอลลีกดิวิชัน 3 (ค.ศ. 1958–1992)

## ฟุตบอลลีกดิวิชัน 2 (ค.ศ. 1992–2004)

## ฟุตบอลลีกวัน/อีเอฟแอลลีกวัน (ค.ศ. 2004 เป็นต้นไป)

## อ้างอิง
*
*Playfair Football Annual, various editions

หมวดหมู่:อีเอฟแอลลีกวัน
หมวดหมู่:ฟุตบอลลีกดิวิชัน 2
หมวดหมู่:ฟุตบอลลีกดิวิชัน 3
หมวดหมู่:ฟุตบอลลีกดิวิชัน 3 เหนือ
หมวดหมู่:ฟุตบอลลีกดิวิชัน 3 ใต้
ผู้ชนะเลิศอีเอฟแอลลีกวัน
กลุ่มภาษาเบอร์เบอร์

**กลุ่มภาษาเบอร์เบอร์** () หรือที่รู้จักกันในชื่อ **กลุ่มภาษาแอมาซิก** (Amazigh languages) หรือ **แทมาซิกต์** (Tamazight) เป็นแขนงย่อยของตระกูลภาษาแอโฟรเอชีแอติก ภาษาเหล่านี้ประกอบด้วยกลุ่มภาษาที่เกี่ยวข้องกันอย่างใกล้ชิด แต่ส่วนใหญ่ไม่สามารถเข้าใจซึ่งกันและกันได้ กลุ่มผู้พูดคือชนเบอร์เบอร์ซึ่งเป็นชนพื้นเมืองของแอฟริกาเหนือ  ภาษาที่ใช้พูดเป็นหลัก ไม่ใช่ภาษาเขียนโดยทั่วไป ในอดีตมีการเขียนด้วยอักษรลิบีโค-เบอร์เบอร์โบราณ ซึ่งปัจจุบันมีอยู่ในรูปแบบของอักษรทิฟินาค  ปัจจุบันอาจเขียนด้วย อักษรละตินเบอร์เบอร์หรืออักษรอาหรับ โดยอักษรละตินเป็นอักษรที่ใช้แพร่หลายที่สุด

## อ้างอิง

หมวดหมู่:ภาษาในประเทศโมร็อกโก
หมวดหมู่:มาเกร็บ
หมวดหมู่:ตระกูลภาษาแอโฟรเอชีแอติก
อัลอัยน์

**อัลอัยน์** (: Al-ʿAyn) เป็นนครในรัฐอาบูดาบี สหรัฐอาหรับเอมิเรตส์  เมืองนี้มี อาณาเขตติดกับเมืองอัลบุรัยมีของประเทศโอมาน ทางทิศตะวันออก อัลอัยน์เป็นเมืองในแผ่นดินที่ใหญ่ที่สุดของเอมิเรตส์ และเป็นเมืองที่ใหญ่เป็นอันดับสี่ (รองจากดูไบ อาบูดาบี และ ชัรญะฮ์) และใหญ่เป็นอันดับสอง ของรัฐอาบูดาบี 

## อ้างอิง

หมวดหมู่:เมืองในสหรัฐอาหรับเอมิเรตส์
เลอม็อง

**เลอม็อง** (;  ;) เป็นนคร ทางตะวันตกเฉียงเหนือของประเทศฝรั่งเศส ริมแม่น้ำซาร์ต ซึ่งเป็นจุดที่บรรจบกับแม่น้ำอุยน์ โดยอดีตเป็นเมืองหลักของจังหวัดแมน์ ปัจจุบันเป็นเมืองหลักของจังหวัดซาร์ต เลอม็องเป็นส่วนหนึ่งของแคว้นเปอีเดอลาลัวร์

## อ้างอิง

หมวดหมู่:เมืองในประเทศฝรั่งเศส
หมวดหมู่:แคว้นเปอีเดอลาลัวร์
นายกเทศมนตรี

ในหลายประเทศ **นายกเทศมนตรี** () เป็นเจ้าหน้าที่ระดับสูงสุดในองค์การเทศบาล เช่น เมือง หรือนคร โดยในแต่ละประเทศทั่วโลกจะมีความแตกต่างในเรื่องกฎหมายและจารีตประเพณีเกี่ยวกับอำนาจและความรับผิดชอบของนายกเทศมนตรี พร้อมระบุด้วยวว่านายกเทศมนตรีนั้นมาจากการเลือกตั้ง หรือมาจากการแต่งตั้ง นายกเทศมนตรียังอาจทำหน้าที่เป็นประธานบริหารขององค์การเทศบาล ขึ้นอยู่กับระบบที่เลือก โดยอาจดำรงตำแหน่งประธานในคณะกรรมการปกครองซึ่งมีสมาชิกหลายคนโดยมีอำนาจอิสระเพียงเล็กน้อยหรืออาจไม่มีเลยก็ได้ หรืออาจทำหน้าที่เฉพาะในทางพิธีการอย่างเดียวเท่านั้น หน้าที่และความรับผิดชอบของนายกเทศมนตรีอาจประกอบด้วยการแต่งตั้งและกำกับดูแลผู้จัดการและพนักงานเทศบาล จัดหาบริการภาครัฐขั้นพื้นฐานให้กับประชาชนภายใต้รัฐธรรมนูญ และบังคับใช้กฎหมายและข้อบัญญัติที่ผ่านการเห็นชอบโดยคณะกรรมการปกครองเทศบาลหรือส่วนท้องถิ่น (หรือที่กำหนดโดยรัฐ คณะกรรมการปกครองระดับอาณาเขตหรือชาติ) รูปแบบการเลือกนายกเทศมนตรีประกอบด้วยการเลือกตั้งโดยตรงจากประชาชน หรือการเลือกโดยสภา/คณะกรรมการปกครองที่ได้รับเลือกตั้ง

หมวดหมู่:นายกเทศมนตรี
หมวดหมู่:อาชีพการปกครอง
หมวดหมู่:อาชีพการจัดการ
หมวดหมู่:ตำแหน่งผู้มีอำนาจ
หมวดหมู่:คำนำหน้าชื่อ
ผู้ว่าการ

**ผู้ว่าการ** หรือ **ผู้ว่าราชการ** () เป็นผู้นำฝ่ายบริหารและเป็นหัวหน้าของหน่วยการเมือง หรือในบางกรณีอาจเป็นหัวหน้าของภูมิภาคทางการเมือง (เช่น ผู้สำเร็จราชการ เป็นหัวหน้าผู้แทนของรัฐ) ผู้ว่าการอาจมาจากการแต่งตั้งหรือเลือกตั้ง ขึ้นอยู่กับชนิดของภูมิภาคทางการเมืองหรือหน่วยการเมือง และขอบเขตอำนาจของผู้ว่าการอาจแตกต่างกันไปอย่างเห็นได้ชัด ตามกฎหมายมหาชนที่บังคับใช้ในแต่ละท้องถิ่นนั้น ๆ ในประเทศที่เป็นสหพันธรัฐ ผู้ว่าการอาจทำหน้าที่เป็นประมุขแห่งรัฐและหัวหน้ารัฐบาลสำหรับหน่วยการเมืองระดับภูมิภาค ขณะที่ยังคงปฏิบัติหน้าที่ภายใต้กฎหมายแห่งสหพันธรัฐ ซึ่งมีประมุขของทั้งสหพันธรัฐเป็นของตนเอง

## อ้างอิง

หมวดหมู่:อาชีพการปกครอง
หมวดหมู่:ตำแหน่งผู้มีอำนาจ
กฎหมายโรมัน

**กฎหมายโรมัน** เป็นระบบกฎหมายของโรมโบราณ ซึ่งมีประวัติการพัฒนานับพันปี ไม่ว่าจะเป็นกฎหมายสิบสองโต๊ะ (ประมาณ 449 ปีก่อนคริสต์ศักราช) ไปจนถึงประชุมกฎหมายแพ่ง (ค.ศ. 529) ซึ่งจักรพรรดิยุสตินิอานุสที่ 1 มีพระราชโองการให้รวบรวมและเผยแพร่

กฎหมายโรมันยังแสดงถึงระบบกฎหมายที่ใช้ในยุโรปตะวันตกส่วนมากจนถึงปลายคริสต์ศตวรรษที่ 18 ในเยอรมนี การบังคับใช้กฎหมายโรมันยังคงมีผลต่อไปภายใต้จักรวรรดิโรมันอันศักดิ์สิทธิ์ (ค.ศ. 963-1806) กฎหมายโรมันยังเป็นพื้นฐานของกฎหมายระบบกฎหมายซีวิลลอว์ซึ่งใช้ทั่วภูมิภาคยุโรปชายฝั่งตะวันตก ตลอดจนอดีตอาณานิคมส่วนมากของชาติยุโรปเหล่านี้ รวมถึงละตินอเมริกา และในเอธิโอเปียด้วย

ระบบกฎหมายคอมมอนลอว์ที่ใช้ในอังกฤษและภูมิภาคแองโกล-อเมริกาก็ได้รับอิทธิพลมาจากกฎหมายโรมันเช่นกัน ซึ่งจะเห็นได้จากอภิธานศัพท์กฎหมายซึ่งมีที่มาจากภาษาละติน กฎหมายในยุโรปตะวันออกก็ยังได้รับอิทธิพลจากประชุมกฎหมายแพ่งด้วย โดยเฉพาะในประเทศต่าง ๆ เช่น โรมาเนียยุคกลาง ซึ่งสร้างระบบกฎหมายใหม่อันเป็นการผสมผสานระหว่างกฎหมายโรมันกับกฎหมายท้องถิ่น

หลังจากจักรวรรดิโรมันตะวันตกสิ้นสุดลง กฎหมายโรมันยังคงมีผลบังคับใช้ต่อไปในจักรวรรดิไบแซนไทน์ ตั้งแต่คริสต์ศตวรรษที่ 7 เป็นต้นมา ก็ได้มีการใช้ภาษากรีกเป็นภาษาสำหรับกฎหมายในฝั่งตะวันออก ขณะเดียวกันกฎหมายในยุโรปตะวันออกก็ได้รับอิทธิพลจากกฎหมายไบแซนไทน์ไปด้วย

## อ้างอิง

หมวดหมู่:กฎหมายโรมัน
หมวดหมู่:สิ่งประดิษฐ์ของอิตาลี
การรวมกำลังยิง

**การรวมกำลังยิง** ()  คือยุทธวิธีที่เน้นใช้อำนาจการยิงจากอาวุธหลายระบบหรือหลายหน่วย โจมตีไปยังเป้าหมายเดียวกันในเวลาเดียวกัน เพื่อให้เกิดความเสียหายอย่างสูงสุดภายในระยะเวลาอันสั้น

แนวคิดหลักของการรวมกำลังยิง คือการ ระดมอาวุธ ไม่ว่าจะเป็นปืนใหญ่ จรวด เครื่องยิงลูกระเบิด หรือแม้แต่อากาศยานโจมตี เข้าทำลายเป้าหมายที่สำคัญ เช่น ฐานบัญชาการ คลังอาวุธ หรือหน่วยรบหลักของข้าศึก ด้วยเจตนาให้เป้าหมายนั้นหมดสภาพการรบ หรือสูญเสียขีดความสามารถหลักอย่างรวดเร็ว การรวมกำลังยิงแตกต่างจากการยิงแบบปูพรม (saturation fire) ซึ่งเน้นปริมาณกระสุนเพื่อกดดันข้าศึกในพื้นที่กว้าง ขณะที่การรวมกำลังยิงจะเป็นการมุ่งโจมตีเป้าหมายเฉพาะจุดอย่างแม่นยำ เพื่อให้เกิดผลกระทบเชิงกลยุทธ์

## อ้างอิง

หมวดหมู่:ยุทธวิธีทางทหาร
หมวดหมู่:คำศัพท์การทหาร
หมาป่าญี่ปุ่น

**หมาป่าญี่ปุ่น** (; ,  หรือ , ; ***Canis lupus hodophilax***) มีอีกชื่อว่า **หมาป่าฮนชู** เป็นหมาป่าสีเทาชนิดย่อยที่สูญพันธุ์แล้ว ซึ่งเคยเป็นสิ่งมีชีวิตเฉพาะถิ่นในเกาะฮนชู, ชิโกกุ และคีวชูในหมู่เกาะญี่ปุ่น
 
หมาป่าญี่ปุ่นเป็น 1 ใน 2 สายพันธุ์ย่อยที่เคยพบในหมู่เกาะญี่ปุ่น โดยอีกสายพันธุ์หนึ่งคือหมาป่าฮอกไกโด การจัดลำดับพันธุกรรมบ่งชี้ว่าหมาป่าญี่ปุ่นมีความแตกต่างอย่างมากจากประชากรหมาป่าที่ยังมีชีวิตอยู่
 
แม้ได้รับความเคารพนับถือในประเทศญี่ปุ่นเป็นเวลายาวนาน การเข้ามาของไวรัสโรคพิษสุนัขบ้าและโรคไข้หัดสุนัขสู่ญี่ปุ่น ส่งผลให้จำนวนประชากรลดลงอย่างมาก และนโยบายที่บังคับใช้ในช่วงการปฏิรูปเมจินำไปสู่การรบกวนและกำจัดสายพันธุ์ย่อยในที่สุดเมื่อช่วงต้นคริสต์ศตวรรษที่ 20 มีการสังเกตหมาป่าที่มีลักษณะคล้ายกันนี้ซึ่งมีการบันทึกอย่างดีจำนวนมากตลอดคริสต์ศตวรรษที่ 20 ถึง 21 และมีการเสนอแนะว่าเป็นหมาป่าญี่ปุ่นที่รอดชีวิต อย่างไรก็ตาม เนื่องมาจากปัจจัยด้านสิ่งแวดล้อมและพฤติกรรม จึงยังคงมีข้อสงสัยเกี่ยวกับเอกลักษณ์ของพวกมันอยู่
 
## ศัพทมูลวิทยา
ชื่อทวินามของ *C. hodopylax* มาจากภาษากรีกว่า *Hodos* (เส้นทาง) กับ *phylax* (ผู้พิทักษ์) ซึ่งอ้างอิงถึงโอกูริอินุจากคติชนญี่ปุ่น ซึ่งวาดเป็นหมาป่าหรือวีเซิลที่เป็นผู้ปกป้องนักเดินทาง
 
มีนามแฝงอื่น ๆ มากมายที่ใช้เรียกหมาป่าญี่ปุ่น และชื่อ โอกามิ (หมาป่า) มาจากคำในภาษาญี่ปุ่นเก่าว่า öpö-kamï ซึ่งแปลว่า "วิญญาณยิ่งใหญ่"ที่สัตว์ป่ามีความเกี่ยวข้องกับยามะ-โนะ-คามิ วิญญาณแห่งภูเขาในศาสนาชินโต หรือ "สุนัขตัวใหญ่" หรือ "รอยกัดใหญ่" (โอกามิ หรือ โอกาเมะ) และ "ปากใหญ่" โอกูจิ-โนะ-มากามิ (ญี่ปุ่น) เป็นนามแฝงเชิงเททพเจ้าเก่าแก่ที่ใช้เรียกหมาป่าญี่ปุ่น โดยที่หมาป่าได้รับการบูชาและเกรงกลัว และคำนี้หมายถึง "เทพเจ้าที่แท้จริงผู้มีปากใหญ่" ตามทฤษฎีต่าง ๆ หลายประการ ซึ่งอาจหมายถึงปากหมาป่าซึ่งมีความเกี่ยวข้องกับตำนานและนิทานพื้นบ้านต่าง ๆ เช่น หมาป่านำทาง ยามาโตะ ทาเกรุ และได้รับตำแหน่งดังกล่าวจากเจ้าชาย หรือพื้นที่อาซูกะเรียกว่า *โอกูจิ-โนะ-มากามิ-โนะ-ฮาระ* ซึ่งอาซูกะ โนะ คินูนูอิ โนะ โคโนฮะ (ญี่ปุ่น) อาศัยอยู่ และมีเรื่องเล่ากันว่ามีคนจำนวนมากถูกหมาป่าแก่ตัวหนึ่งฆ่าตายที่นั่น
 
## อ้างอิง
### หมายเหตุ

 
### อ้างอิง

 
## อ่านเพิ่ม

*
*
พระเจ้ากีแห่งลูซินญ็อง

**พระเจ้ากีแห่งลูซินญ็อง** (;  – 18 กรกฎาคม ค.ศ. 1194) ทรงเป็นพระมหากษัตริย์เยรูซาเลม โดยเริ่มแรกทรงครองราชสมบัติร่วมกับพระมเหสี ซีบิลแห่งเยรูซาเลม ระหว่าง ค.ศ. 1186 ถึง 1190 และทรงดำรงตำแหน่งเป็นกษัตริย์ที่ถูกโต้แย้งสิทธิ์ในระหว่าง ค.ศ. 1190 ถึง 1192 นอกจากนี้ กียังเป็นลอร์ดแห่งไซปรัสตั้งแต่ ค.ศ. 1192 ถึง ค.ศ. 1194

กีเป็นอัศวินชาวฝรั่งเศสจากแคว้นปัวตู เป็นบุตรชายคนสุดท้องของอูกที่ 8 แห่งลูซินญ็อง และเป็นน้องชายของแอเมรีแห่ลูซินญ็อง ผู้ซึ่งมีบทบาทโดดเด่นในดินแดนศักดิ์สิทธิ์อยู่ก่อนแล้ว กีเดินทางมายังดินแดนศักดิ์สิทธิ์เมื่อใดยังไม่แน่ชัด และได้ถูกจัดให้อภิเษกสมรสอย่างเร่งรีบกับเจ้าหญิงซิบิลใน ค.ศ. 1180 เพื่อหลีกเลี่ยงวิกฤตทางการเมืองภายในราชอาณาจักร ต่อมาเมื่อพระเจ้าโบดวงที่ 4 แห่งเยรูซาเลม พระอนุชาต่างพระราชมารดาของซิบิล ทรงประชวรอย่างรุนแรง ซีบิลจึงทรงแต่งตั้งกีให้ดำรงตำแหน่งผู้สำเร็จราชการแทนพระราชโอรส คือ พระเจ้าโบดวงที่ 5 ซึ่งยังทรงพระเยาว์ เมื่อพระโบดวงที่ 4 เสด็จสวรรคตใน ค.ศ. 1185 ตามด้วยการเสด็จสวรรคตของพระเจ้าโบดวงที่ 5 ในปีถัดมา ทำให้ซิบิลกับกีขึ้นครองราชย์เป็นผู้ครองราชสมบัติร่วมแห่งเยรูซาเลม รัชสมัยของพระเจ้ากีเต็มไปด้วยความตึงเครียดและความขัดแย้งที่เพิ่มขึ้นกับราชวงศ์อัยยูบีย์ ซึ่งมีเศาะลาฮุดดีนเป็นผู้นำ ความขัดแย้งดังกล่าวนำไปสู่ยุทธการที่ฮัททินในเดือนกรกฎาคม ค.ศ. 1187 ซึ่งพระกีทรงถูกจับเป็นเชลย และกรุงเยรูซาเลมถูกตีแตกในอีกสามเดือนต่อมา
left|thumb|การอภิเษกสมรสระหว่างพระเจ้ากีและซีบิลแห่งเยรูซาเลม
หลังถูกคุมขังที่ดามัสกัสเป็นเวลาหนึ่งปี พระเจ้ากีได้รับการปล่อยตัวโดยเศาะลาฮุดดีน แต่เมื่อเดินทางไปถึงไทร์ ซึ่งเป็นหนึ่งในป้อมปราการสุดท้ายของนักรบครูเสด พระองค์กลับถูกคอนราดแห่งมงแฟราปฏิเสธไม่ให้เข้าเมือง พระเจ้ากีจึงทรงยกทัพไปล้อมเอเคอร์ใน ค.ศ. 1189 โดยในระหว่างการปิดล้อมนั้น พระมเหสีซิบิลได้เสด็จสวรรคต การล้อมเอเคอร์กลายเป็นศูนย์กลางในการระดมกองทัพในสงครามครูเสดครั้งที่ 3 นำโดยพระเจ้าฟีลิปที่ 2 แห่งฝรั่งเศส และพระเจ้าริชาร์ดที่ 1 แห่งอังกฤษ

อย่างไรก็ดี พระเจ้ากีเกิดความขัดแย้งกับคอนราดแห่งมงแฟราในเรื่องสิทธิ์การเป็นกษัตริย์แห่งเยรูซาเลม แม้ว่าพระเจ้าริชาร์ดจะสนับสนุนพระเจ้ากีก็ตาม แต่คอนราดก็ได้อภิเษกสมรสกับอีซาแบล พระกนิษฐาต่างพระราชมารดาของซิบิลและได้รับการเลือกให้เป็นกษัตริย์โดยขุนนางในอาณาจักร พระคอนราดทรงถูกลอบปลงพระชนม์โดยแอสซาสซิน เพียงไม่กี่วันหลังจากการคัดเลือก ซึ่งแม้จะมีข้อสงสัยว่าพระเจ้าริชาร์ดหรือพระเจ้ากีอาจมีส่วนเกี่ยวข้อง แต่ก็ไม่มีหลักฐานพิสูจน์

แม้ว่าพระเจ้ากีทรงเสียบัลลังก์เยรูซาเลม แต่พระองค์ได้รับการชดเชยโดยได้รับการแต่งตั้งให้เป็นลอร์ดแห่งไซปรัสใน ค.ศ. 1192 ซึ่งเป็นดินแดนที่พระเจ้าริชาร์ดทรงยึดมาจากจักรวรรดิไบแซนไทน์ระหว่างเดินทางไปยังดินแดนศักดิ์สิทธิ์ พระเจ้ากีทรงปกครองไซปรัสจนเสด็จสวรรคตใน ค.ศ. 1194 โดยมีแอเมรี พระอนุชาของพระองค์ขึ้นสืบทอดราชบังลังก์ต่อ

## อ้างอิง

* 
* 
* 
* 
* 
* 
* 

หมวดหมู่:บุคคลในสงครามครูเสด
หมวดหมู่:พระมหากษัตริย์เยรูซาเลม
หมวดหมู่:บุคคลที่เสียชีวิตในปี พ.ศ. 1737
หมวดหมู่:บุคคลในสงครามครูเสดครั้งที่ 2
หมวดหมู่:บุคคลในสงครามครูเสดครั้งที่ 3
อักษรโจยิก

**อักษรโจยิก** หรือ **จโยยิก** (མགྱོགས་ཡིག་) เป็นระบบการเขียนอักษรสระประกอบที่ใช้เขียนภาษาซองคาในประเทศภูฏาน ถือเป็นรูปแบบครึ่งทางระหว่างอักษร Üchen (དབུ་ཅན་) กับ Chugyig (ཁྱུག་ཡིག་) ซึ่งรู้จักกันในชื่อ Lhoyig หรือ Drukyig เชื่อกันว่าอักษรนี้ร่างขึ้นโดย Denma Tsemang ผู้แปลในคริสต์ศตวรรษที่ 8 เนื่องอักษรนี้ดูเหมือนอักษร Uchen แบบเขียนเร็ว ทำให้ได้ชื่อเรียกว่า โจยิก หรือ "อักษรเร็ว"

## อ้างอิง

## แหล่งข้อมูลอื่น
สมภาพนิยม

**สมภาพนิยม** หรือ **สมภาคนิยม** (;    หรือเรียกอีกอย่างว่า equalitarianism) เป็นสำนักคิดหนึ่งในปรัชญาการเมืองที่สร้างขึ้นจากแนวคิดเรื่องความเสมอภาคทางสังคม โดยให้ความสำคัญกับทุกคน หลักคำสอนเรื่องความเสมอภาคโดยทั่วไปมีลักษณะเฉพาะตามแนวคิดที่ว่ามนุษย์ทุกคนเท่าเทียมกันในคุณค่าพื้นฐานหรือสถานะทางศีลธรรม ดังนั้นทุกคนจึงควรได้รับสิทธิและการปฏิบัติเท่าเทียมกันภายใต้กฎหมาย แนวคิดเรื่องสมภาพนิยมได้สนับสนุนการเคลื่อนไหวทางสังคมสมัยใหม่มากมาย ตั้งแต่ยุคเรืองปัญญา สตรีนิยม สิทธิพลเมือง และสิทธิมนุษยชนระหว่างประเทศ สมภาพนิยมเป็นรากฐานของการเมืองฝ่ายซ้าย

## อ้างอิง

หมวดหมู่:ทฤษฎีสังคม
หมวดหมู่:ความยุติธรรมทางสังคม
หมวดหมู่:ความเหลื่อมล้ำทางสังคม
หมวดหมู่:วัฒนธรรมทางการเมือง
หมวดหมู่:สิทธิมนุษยชน
หมวดหมู่:สิทธิความเท่าเทียมกัน
เจซี เจย์น

**เจซี เจย์น** (Jacy Jayne) หรือชื่อจริงว่า **เทย์เลอร์ กราโด** (Taylor Grado) เกิดวันที่ 2 มิถุนายน ค.ศ. 1996 ที่เมืองแทมปา รัฐฟลอริดา เป็นนักมวยปล้ำอาชีพหญิงชาวอเมริกันที่เซ็นสัญญากับ WWE

## เส้นทางอาชีพ
เธอเริ่มต้นอาชีพมวยปล้ำในเดือนพฤษภาคม 2018 ภายใต้ชื่อบนเวทีว่า "Avery Taylor" ในสมาคม American Combat Wrestling (ACW) และได้สร้างชื่อเสียงในวงการมวยปล้ำอิสระของรัฐฟลอริดา โดยคว้าแชมป์หญิงถึง 3 สมัย รวมถึง 2 สมัยใน ACW และ 1 สมัยใน World Xtreme Wrestling (WXW)

เธอเซ็นสัญญากับ WWE ในเดือนกุมภาพันธ์ 2021 และเปิดตัวในรายการ NXT เมื่อวันที่ 20 กรกฎาคมปีเดียวกัน เธอเป็นที่รู้จักในฐานะสมาชิกของกลุ่ม "Toxic Attraction" ร่วมกับ Mandy Rose และ Gigi Dolin โดยกลุ่มนี้เป็นที่โดดเด่นในวงการ NXT ช่วงปี 2021–2023  

หลังจากการยุบกลุ่มในปี 2023 เธอได้เข้าร่วมกลุ่มใหม่ชื่อ "Fatal Influence" ร่วมกับ Fallon Henley และ Jazmyn Nyx ในเดือนพฤษภาคม 2025 เธอสามารถคว้าแชมป์ NXT Women's Championship เป็นครั้งแรก โดยเอาชนะ Stephanie Vaquer และยังได้แชมป์น็อกเอาต์ของ TNA อีกด้วย

## แชมป์และรางวัล
***American Combat Wrestling**
**ACW Women's Championship (2 times)
**ACW Women's Title #1 Contendership Tournament (2018)
* ***[[Pro Wrestling Illustrated]]***
** Ranked No. 49 of the top 150 female singles wrestlers in the *[[PWI Women's 150]]* in 2022
** Ranked No. 14 of the top 100 Tag Teams in the *[[PWI Tag Team 100]]* in 2022 – with Toxic Attraction
** Ranked No. 11 of the top 250 women's wrestlers in the *[[PWI Women's 250]]* in 2025
***[[Total Nonstop Action Wrestling]]**
**TNA Knockouts World Championship (1 time)
***[[World Xtreme Wrestling]]**
**WXW Women's Championship (1 time)
***[[WWE]]**
**NXT Women's Championship (2 times)
**NXT Women's Tag Team Championship (2 times) – with Gigi Dolin

## อ้างอิง

## แหล่งข้อมูลอื่น
* 
* 

หมวดหมู่:นักมวยปล้ำอาชีพหญิงชาวอเมริกัน
หมวดหมู่:นักมวยปล้ำอาชีพจากรัฐฟลอริดา
กงแซร์วาตัวร์นาซยอนาลเดซาร์เอเมตีเย

**กงแซร์วาตัวร์นาซยอนาลเดซาร์เอเมตีเย** (- ;  ; ย่อว่า **CNAM**) คือกร็องเดกอลและกร็องเซตาบลิสม็องของฝรั่งเศสที่ได้รับการรับรองจาก AMBA เป็นสมาชิกของกงเฟร็องส์เดกร็องด์เซกอล (Conférence des Grandes écoles) ซึ่งเทียบเท่ากับโรงเรียนไอวีลีกในสหรัฐอเมริกา ออกซบริดจ์ในสหราชอาณาจักร ซีไนน์ลีกในประเทศจีน หรือมหาวิทยาลัยหลวงในญี่ปุ่น CNAM เป็นหนึ่งในผู้ก่อตั้งโรงเรียนก่อตั้งระบบกร็องเดกอล โดยมีเอกอลปอลีแต็กนิก (École polytechnique) และเอกอลนอร์มาลซูเปรีเยอร์ (École Normale Supérieure) ซึ่งก่อตั้งในปี 1794 หลังการปฏิวัติฝรั่งเศส

## อ้างอิง

หมวดหมู่:โรงเรียนในประเทศฝรั่งเศส
หมวดหมู่:สถาบันการศึกษาในประเทศฝรั่งเศส
เอกอลปอลีแต็กนิก

**เอกอลปอลีแต็กนิก** ( -,  โรงเรียนโพลีเทคนิค ') คือกร็องเดกอลที่ตั้งอยู่ในปาแลโซ (Palaiseau) ประเทศฝรั่งเศส โดยมีความเชี่ยวชาญด้านวิทยาศาสตร์และวิศวกรรมศาสตร์ และเป็นสมาชิกผู้ก่อตั้งสถาบันโพลีเทคนิคแห่งปารีส 

โรงเรียนก่อตั้งขึ้นใน ค.ศ. 1794 โดยนักคณิตศาสตร์กัสปาร์ มงฌ์ ในช่วงการปฏิวัติฝรั่งเศส และได้รับการเสริมกำลังทางทหารภายใต้การปกครองของนโปเลียนที่ 1 ในปี 1804 โดยยังคงอยู่ภายใต้การกำกับดูแลของกระทรวงกองทัพฝรั่งเศส เดิมทีโรงเรียนตั้งอยู่ในย่านละตินควอเตอร์ในใจกลางเมืองปารีส ก่อนจะย้ายไปที่ปาแลโซในปี 1976

## อ้างอิง

หมวดหมู่:สถาบันอุดมศึกษาในประเทศฝรั่งเศส
กร็องเดกอล

[thumb| ประตูของ[กงแซร์วาตัวร์นาซยอนาลเดซาร์เอเมตีเย ในเขตที่ 3 ของกรุงปารีส]]
**กร็องเดกอล** ( -;  โรงเรียนที่ยอดเยี่ยม ') เป็นสถาบันการศึกษาเฉพาะทางระดับสูงในประเทศฝรั่งเศส และประเทศอื่น ๆ เช่น โมร็อกโกและตูนิเซีย กร็องเดกอลเป็นส่วนหนึ่งของระบบการศึกษาทางเลือกที่ดำเนินการควบคู่ไปกับระบบมหาวิทยาลัยของรัฐในฝรั่งเศส และมุ่งเน้นในการสอน การวิจัย และการฝึกอบรมวิชาชีพทางด้านวิทยาศาสตร์ ธรรมชาติและสังคมศาสตร์บริสุทธิ์ หรือวิทยาศาสตร์ประยุกต์ เช่น วิศวกรรมศาสตร์ สถาปัตยกรรมศาสตร์ การบริหารธุรกิจ หรือนโยบายสาธารณะและการบริหาร

กร็องเดกอลเป็นสถาบันการศึกษาชั้นนำที่รับนักศึกษาเข้าศึกษาโดยมีการแข่งขันกันสูง เช่นเดียวกับไอวีลีกในสหรัฐอเมริกา ออกซบริดจ์หรือโกลเดนไทรแองเกิลในสหราชอาณาจักร และซีไนน์ลีกในประเทศจีน กร็องเดกอลรับนักเรียนโดยพิจารณาจากอันดับทั่วประเทศจากการสอบข้อเขียนและสอบปากเปล่าที่เรียกว่า  ซึ่งจัดขึ้นเป็นประจำทุกปีโดยกระทรวงศึกษาธิการของฝรั่งเศส ไม่ว่าใครก็สามารถลงทะเบียนเข้าร่วม  ได้ ผู้สมัครที่ผ่านการคัดเลือกมักจะเรียนหลักสูตรเตรียมความพร้อมเฉพาะทางอย่างน้อยสองหรือสามปี () ก่อนเข้ารับการคัดเลือก

## อ้างอิง

หมวดหมู่:สถาบันอุดมศึกษาในประเทศฝรั่งเศส
หมวดหมู่:สถาบันการศึกษาในประเทศฝรั่งเศส
กองทัพประจำการ

**กองทัพประจำการ** หรือ **กองทัพบกประจำการ** () คือกองทัพอย่างเป็นทางการของรัฐหรือประเทศ (กองกำลังติดอาวุธอย่างเป็นทางการ) ซึ่งแตกต่างจากกองกำลังไม่ตามแบบ เช่น กองกำลังอาสาสมัครไม่ตามแบบ (volunteer irregular militia) กองทัพส่วนตัว (private armie) ทหารรับจ้าง เป็นต้น กองทัพบกประจำการโดยทั่วไปจะมีสิ่งต่อไปนี้:
* กองทัพถาวร (standing army) คือ กำลังถาวรของกองทัพบกประจำการที่รักษาการพร้อมอาวุธ (under arms) ระหว่างยามสงบ
* กำลังสำรองทางทหาร (military reserve force) ที่สามารถระดมได้เมื่อจำเป็นเพื่อขยายประสิทธิผลของกองทัพประจำการ โดยเสริมกำลังกองทัพถาวร

กองทัพประจำการอาจจะเป็น:
* *กองทัพเกณฑ์* (conscript army) ซึ่งรวมถึงทหารอาชีพ ทหารอาสาสมัคร และทหารเกณฑ์ (การเกณฑ์ทหารโดยบังคับ รวมทั้งทหารใหม่เข้ากองทัพถาวร และทหารกองหนุนภาคบังคับ)
* *กองทัพอาชีพ* (professional army) ที่ไม่มีทหารทหารเกณฑ์ (ไม่มีการเกณฑ์ทหาร และมีกองหนุนโดยสมัครใจ) ไม่เหมือนกับกองทัพถาวร เนื่องจากมีกองทัพประจำการทั้งในรูปแบบการเกณฑ์ทหารและกองทัพอาชีพ

ในสหราชอาณาจักรและสหรัฐอเมริกา คำว่า *กองทัพประจำการ* (*Regular Army*) หมายถึง กองทัพถาวรที่ยังประจำการอยู่ (professional standing active duty army) ซึ่งแตกต่างจากกำลังสำรอง โดยกำลังสำรองในสหราชอาณาจักร และกองหนุนกองทัพบกสหรัฐ (U.S. Army Reserve) และกองกำลังป้องกันชาติส่วนกองทัพบก (Army National Guard) ในสหรัฐ

## อ้างอิง

## บรรณานุกรม
* Woodward, David. *Armies of the world, 1854–1914*. London: Sidgwick & Jackson, cop. 1978. 

หมวดหมู่:ประเภทกำลังทหาร
หม่า หลง

**หม่า หลง** (;  ค.ศ. 251–290) ชื่อรอง **เซี่ยวซิง** () เป็นขุนนางและขุนพลของรัฐวุยก๊กในยุคสามก๊กและของราชวงศ์จิ้นตะวันตก มีชื่อเสียงจากการยุติกบฏทูฟ่า ชู่จีเหนิงในช่วงต้น ต.ศ. 280 ซึ่งหม่า หลงใช้กลยุทธ์นอกแบบแผนในการปราบกบฏ หลังสิ้นสุดยุคสามก๊ก หม่า หลงได้รับการแต่งตั้งเป็นเจ้าเมืองของเมืองเสเป๋ง (西平郡 *ซีผิงจฺวิ้น*; อยู่บริเวณนครซีหนิง มณฑลชิงไห่ในปัจจุบัน) และดำรงตำแหน่งนี้เป็นเวลามากกว่าสิบปี หม่า หลงรักษาความสงบในมณฑลเลียงจิ๋วและเป็นที่นิยมในหมู่ชนเผ่าที่อาศัยบริเวณนั้น

## การรับราชการช่วงต้น
หม่า หลงเป็นชาวอำเภอผิงลู่ (平陸縣 *ผิงลู่เซี่ยน*; อยู่ในอำเภอเหวินช่าง มณฑลชานตงในปัจจุบัน) ราชรัฐตังเป๋ง (東平國 *ตงผิงกั๋ว*) หม่า หลงได้รับการกล่าวขานว่าเป็นคนฉลาดและแข็งแรงตั้งแต่วัยเยาว์ ตัวหม่า หลงชอบที่จะปฏิบัติตนอย่างมีเกียรติและซื่อสัตย์สุจริต หม่า หลงเริ่มรับราชการเป็นข้าราชการระดับล่างในมณฑลกุนจิ๋ว (兗州 *เหยี่ยนโจว*)

## กบฏทูฟ่า ชู่จีเหนิง

## การรับราชการช่วงปลาย

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ฝาง เสฺวียนหลิง (648). *[[จิ้นชู]]*.
* ซือหม่า กวาง (1084). *[[จือจื้อทงเจี้ยน]]*.

หมวดหมู่:ขุนพลของวุยก๊ก
หมวดหมู่:ขุนพลในยุคราชวงศ์จิ้น
ไท่คาง

**ไท่คาง** () เป็นชื่อศักราชลำดับที่ 3 ในรัชสมัยของจักรพรรดิสุมาเอี๋ยนแห่งราชวงศ์จิ้นตะวันตก (จิ้นอู่ตี้) ชื่อศักราชไท่คางใช้ตั้งแต่ ค.ศ. 280 เดือน 4 ถึง ค.ศ. 289 รวมเวลา 10 ปี 

ในเดือน 4 ของศักราชเสียนหนิงปีที่ 6 (ค.ศ. 280) ราชวงศ์จิ้นตะวันตกพิชิตรัฐง่อก๊ก รวมแผ่นดินจีนเป็นหนึ่ง เปลี่ยนชื่อศักราชเป็นไท่คางปีที่ 1

## การเปลี่ยนชื่อศักราช
* ศักราชเสียนหนิงปีที่ 6 (ค.ศ. 280) —  เดือน 4 วันที่ 29 เปลี่ยนชื่อศักราชเป็นเไท่คางปีที่ 1

* ศักราชไท่คางปีที่ 11 (ค.ศ. 290) — เดือน 1 วันที่ 1 เปลี่ยนชื่อศักราชเป็นไท่ซีปีที่ 1

## ตารางเทียบศักราช

## ดูเพิ่ม
* ศักราชของจีน

## อ้างอิง

## บรรณานุกรม
* ฝาง เสฺวียนหลิง (648). *[[จิ้นชู]]*.

หมวดหมู่:ศักราชของราชวงศ์จิ้นตะวันตก
กระทรวงป้องกันชาติ

thumb|right|240px|กองบัญชาการทหารสูงสุด

**กระทรวงป้องกันชาติ** (; , ) มีหน้าที่กำกับดูแลหน่วยงานและหน้าที่ทั้งหมดของรัฐบาลที่เกี่ยวข้องกับความมั่นคงแห่งชาติและกองทัพกัมพูชาโดยตรง รัฐมนตรีว่าการกระทรวงป้องกันชาติของกัมพูชาคือ พลเอก เตีย เซ็ยฮา

## เขตพื้นที่การปกครอง
กระทรวงป้องกันชาติ แบ่งออกเป็น 6 เขตการบริหาร
* กองบัญชาการทหารสูงสุด กองทัพกัมพูชา
* กองบัญชาการกองทัพบก – กองทัพบกกัมพูชา
* กองบัญชาการกองทัพเรือ – กองทัพเรือกัมพูชา
* กองบัญชาการกองทัพอากาศ – กองทัพอากาศกัมพูชา
* กองบัญชาการกองราชอาวุธหัตถ์ – กองราชอาวุธหัตถ์

## ประวัติ

### ก่อนปี พ.ศ. 2513
ก่อนเดือนมีนาคม พ.ศ. 2513 กองทัพพระราชาณาจักรกัมพูชา (*Forces armées royales khmères:* FARK) อยู่ภายใต้การบังคับบัญชาและการควบคุมของผู้บัญชาการทหารสูงสุดและประมุขแห่งรัฐ ในเวลานั้น เจ้าชาย นโรดม สีหนุทรงดำรงตำแหน่งทั้งสองตำแหน่ง กองบัญชาการกองทัพควบคุมทั้งสามเหล่าทัพ โดยกองบัญชาการยังทำหน้าที่เป็นกองบัญชาการและเสนาธิการของกองทัพบกอีกด้วย

## ทีมฟุตบอล
กระทรวงป้องกันชาติยังดูแลทีมฟุตบอลอีกด้วย โดยสโมสรฟุตบอลของกระทรวงป้องกันชาติมีชื่อว่า National Defense Ministry FC ซึ่งเล่นอยู่ในลีกสูงสุดของฟุตบอลกัมพูชา หรือ กัมพูชาพรีเมียร์ลีก พวกเขาเสมอกับแชมป์ Cambodian League มากที่สุดที่ 3 สมัย

## รายชื่อรัฐมนตรี

## ดูเพิ่ม
* รัฐบาลกัมพูชา
* กองทัพกัมพูชา

## อ้างอิง

หมวดหมู่:กองทัพกัมพูชา
กัมพูชา
ป้องกันชาติ
หมวดหมู่:กระทรวงที่ก่อตั้งในปี พ.ศ. 2496
หมวดหมู่:ก่อตั้งในประเทศกัมพูชาในปี พ.ศ. 2496